**Εκλογές στην Ουρουγουάη**  διεξάγονται σε ένα πολίτευμα προεδρικής αντιπροσωπευτικής δημοκρατίας, όπου ο Πρόεδρος της Ουρουγουάης είναι τόσο αρχηγός του κράτους όσο και της κυβέρνησης, αλλά και σε ένα πολύμορφο πολυκομματικό σύστημα. Η εκτελεστική εξουσία ασκείται από την κυβέρνηση. Τη νομοθετική εξουσία έχουν τόσο η κυβέρνηση όσο και οι δύο βουλές της Γενικής Συνέλευσης της Ουρουγουάης. Η δικαστική εξουσία είναι ανεξάρτητη από την εκτελεστική και τη νομοθετική.

Πρόσφατες εκλογές (2019)
------------------------

Κύριο λήμμα: Γενικές εκλογές της Ουρουγουάης (2019)

Προηγούμενες εκλογές
--------------------

### 2009

Eκλογές διεξήχθησαν το 2009. Στις εκλογές αυτές η ψηφοφορία ήταν υποχρεωτική και η συμμετοχή διαμορφώθηκε στο 89,9%. Στον πρώτο γύρο των προεδρικών εκλογών, στις 25 Οκτωβρίου 2009, ο πρώην αντάρτης Χοσέ Μουχίκα από το αριστερό Ευρύ Μέτωπο (προσκείμενος στην κυβέρνηση) έλαβε 47,5% των ψήφων έναντι 28,5% για τον πρώην πρόεδρο Αλμπέρτο Λακάγιε του Εθνικού Κόμματος (συντηρητικός). Ο τρίτος υποψήφιος, Πέδρο Μπορδαμπέρρι, του Κόμματος Κολοράδο πήρε 17%. Ο δεύτερος γύρος των προεδρικών εκλογών διεξήχθη στις 29 Νοεμβρίου και τελικός νικητής αναδείχθηκε ο Μουχίκα, με ποσοστό 51%-52% των ψήφων σύμφωνα με τις δημοσκοπήσεις έξω από τα εκλογικά κέντρα, έναντι 44-45% για τον Λακάγιε. Η ορκωμοσία του στο ύπατο αξίωμα ορίστηκε για την 1η Μαρτίου του 2010. Στις βουλευτικές εκλογές, που διεξήχθησαν μαζί με τον πρώτο γύρο των προεδρικών εκλογών, το φιλοκυβερνητικό Ευρύ Μέτωπο κέρδισε 47,96% και 50 επί συνόλου 99 εδρών στη Βουλή των Αντιπροσώπων και 16 έδρες επί συνόλου 30 στη Γερουσία, το Εθνικό Κόμμα πήρε 29% και από έδρες 30 και 9 αντίστοιχα, ενώ το Κόμμα Κολοράδο 17 και 5.

### Αποτελέσματα προεδρικών εκλογών

 **Πρόεδρος, 25 Οκτωβρίου και 29 Νοεμβρίου 2009**

ε • σ 2009 Uruguayan presidential election results| Υποψήφιοι (Κόμματα) | Πρώτος γύρος | Δεύτερος γύρος | Αποτέλεσμα |
| --- | --- | --- | --- |
| Ψήφοι | % | Ψήφοι | % |
| **Χοσέ Μουχίκα (Διευρυμένο Μέτωπο)** | **1.105.262** | **47,96** | **1.197.638** | **52,39** | **Πρόεδρος** |
| **Λουίς Αλμπέρτο Λακάγιε (Εθνικό Κόμμα)** | **669.942** | **29,07** | 994.510 | 43,51 |   |
| Μπορδαμπέρρι (Κόμμα Κολοράδο) | 392.307 | 17,02 |   |
| Πάμπλο Μιέρες (Ανεξάρτητο Κόμμα) | 57.360 | 2,49 |
| Ραούλ Ροδρίγκες (Λαϊκή Συνέλευση) | 15.428 | 0,67 |
| Ψηφοδέλτια με φυλλάδια που γράφουν μόνο ΝΑΙ | 14.410 | 0,63 |
| Λευκά | 22.828 | 0,99 | 53.100 | 2,32 |
| Ψηφοδέλτια με συνολικά μηδενισμένα φυλλάδια | 26.950 | 1,17 | 40.103 | 1,75 |
| Ακυρωμένα ψηφοδέλτια | 199 | 0,01 | 607 | 0,02 |
| Σύνολο ψηφοδελτίων | 2.304.686 | 100,00 | 2.285.958 | 100,00 |
| Εγγεγραμμένοι | 2.563.250 | 89,91% συμμετοχή | 2.563.285 | 89.18% συμμετοχή |
| Πηγή: Corte Electoral Αρχειοθετήθηκε 2011-08-15 στο Wayback Machine. (α΄ γύρος), El Dictamen[*νεκρός σύνδεσμος*] (β΄ γύρος) |

### Αποτελέσματα βουλευτικών εκλογών

**Βουλευτικές εκλογές, 25 Οκτωβρίου 2009**

ε • σ 2009 Uruguayan parliamentary election results| Κόμματα | Ψήφοι | % | Έδρες |
| --- | --- | --- | --- |
| Βουλή | Γερουσία |
| Διευρυμένο Μέτωπο | 1.093.869 | 47,49 | 50 | 16 |
| Εθνικό Κόμμα | 657.327 | 28,54 | 30 | 9 |
| Κόμμα Κολοράδο | 383.912 | 16,67 | 17 | 5 |
| Ανεξάρτητο Κόμμα | 56.156 | 2,44 | 2 | — |
| Λαϊκή Συνέλευση | 15.166 | 0.66 | — | — |
| Σύνολο | 2.303.336 | 100,00 |
| Εγγεγραμμένοι | 2.563.250 | 89,86% συμμετοχή |
| Πηγή: Corte Electoral Αρχειοθετήθηκε 2011-08-15 στο Wayback Machine. |

### 2014

Κύριο λήμμα: Γενικές εκλογές της Ουρουγουάης (2014)

Δημοψηφίσματα
-------------

### 2009

Οι Ουρουγουανοί ψήφισαν επίσης σε δύο δημοψηφίσματα, στις 25 Οκτωβρίου 2009. Στο πρώτο τέθηκε το θέμα να αρθεί η αμνηστία για τις παραβιάσεις των ανθρωπίνων δικαιωμάτων κατά τη δικτατορία του 1973–85. Στο άλλο δημοψήφισμα τέθηκε το θέμα να δοθεί η δυνατότητα στους πολίτες που ζουν έξω από την Ουρουγουάη να ψηφίζουν με το ταχυδρομείο. Αμφότερα τα δημοψηφίσματα είχαν αρνητικό αποτέλεσμα, με την πρώτη πρόταση να υποστηρίζεται από το 47,3% και τη δεύτερη από το 36,9%

### 2014

Στις 26 Οκτωβρίου 2014, ταυτόχρονα με τις γενικές εκλογές, διεξήχθη συνταγματικό δημοψήφισμα. Η πρόταση για τροποποίηση του Άρθρου 43 του Συντάγματος του 1997 θα είχε ως αποτέλεσμα να μειωθεί η ηλικία για να καταλογίζεται ένα έγκλημα από τα 18 στα 16. Το 53% των ψηφοφόρων απέρριψαν την πρόταση.
Το δημοψήφισμα ξεκίνησε από μία ομάδα εκστρατείας με στόχο την προώθηση της μείωσης της ηλικίας καταλογισμού ευθυνών σε εγκλήματα, έπειτα από τη συλλογή των απαιτούμενων 300.000 υπογραφών το 2012.

| Επιλογή | Ψήφοι | % |
| --- | --- | --- |
| Υπέρ | 1.110.283 | 46,81 |
| Κατά | 1.261.834 | 53,19 |
| **Σύνολο** | **2.372.117** | **100** |
| Εγγεγραμμένοι/συμμετοχή | 2.620.235 | 90,53 |
| Πηγή: Corte Electoral |

### 2022

Κύριο λήμμα: Δημοψήφισμα της Ουρουγουάης του 2022

Παραπομπές
----------

1. 1 2  Rulers.org, Οκτώβριος 2009.
2. ↑  Associated Press[*νεκρός σύνδεσμος*], Ex-guerrilla just shy of outright win in Uruguay, 26 Οκτωβρίου 2009.
3. ↑  Τα Νέα Αρχειοθετήθηκε 2011-07-19 στο Wayback Machine. 29 Νοεμβρίου 2009, ανάκτηση 30-11-2009.
4. ↑  Εξπρές Αρχειοθετήθηκε 2011-09-27 στο Wayback Machine. 29 Νοεμβρίου 2009, ανάκτηση 30-11-2009.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Δεκεμβρίου 2012. Ανακτήθηκε στις 31 Δεκεμβρίου 2014.
6. ↑  IACHR Office of the Rapporteur on the Rights of the Child Wraps Up Visit to Uruguay and Speaks Out against Reducing the Age of Criminal Responsibility Organisation of American States, 16 Σεπτεμβρίου 2014
7. ↑  Conservatives in Uruguay Want to Put More Youth in Prison. Civil Society is Saying No. NACLA, 28 Ιουλίου 2014